കെ.എസ്.ആര്.ടി.സി ഡയറക്ടര് ബോര്ഡ് പുനഃസംഘടിപ്പിച്ചു തിരുവനന്തപുരം: സുശീല് ഖന്ന റിപ്പോര്ട്ടിന്െറ അടിസ്ഥാനത്തില് സാങ്കേതിക വിദഗ്ധരെ ഉള്പ്പെടുത്തി കെ.എസ്.ആര്.ടി.സി ഡയറക്ടര് ബോര്ഡ് പുനഃസംഘടിപ്പിച്ചു. ഗതാഗത സെക്രട്ടറി ബിജു പ്രഭാകര് ചെയര്മാന് ആന്ഡ് മാനേജിങ് ഡയറക്ടറായി തുടരും. ട്രാന്സ്പോര്ട്ട് കമീഷണര് എം.ആര്. അജിത് കുമാര്, ഫിനാന്സ് ഡിപ്പാര്ട്ട്മന്െറ് അഡീ. സെക്രട്ടറി ലക്ഷ്മി രഘുനാഥ്, നാറ്റ്പാക് ഡയറക്ടര് ഡോ. സാംസണ് മാത്യു, ഗതാഗത വകുപ്പ് ജോ. സെക്രട്ടറി വിജയശ്രീ കെ.എസ്, കേന്ദ്ര ഗതാഗത മന്ത്രാലയ പ്രതിനിധി, റെയില്വേ ബോര്ഡ് പ്രതിനിധി എന്നിവരാണ് ബോര്ഡ് അംഗങ്ങള്. കേന്ദ്ര ഗതാഗത മന്ത്രാലയ പ്രതിനിധിയെയും റെയില്വേ ബോര്ഡ് പ്രതിനിധിയെയും നിര്ദേശിക്കാന് കേന്ദ്ര സര്ക്കാറിനോട് അഭ്യര്ഥിക്കും.